Zadeva: URE PODALJŠANEGA BIVANJA V 3. RAZREDU

Datum: 14., 16., 17. 4. 2020

Ura po urniku: 6., 7., 8.

Učitelj OPB 4: Boštjan Srovin

***POZDRAVLJENI UČENCI IN UČENKE 3. RAZREDA,***

***smo že v PETEM tednu, ko se ne vidimo in izvajamo pouk podaljšanega bivanja na daljavo. Tudi v tem tednu boste izvajali naloge preko spletnih navodil. Dodal sem vam nekaj novih nalog in novo zgodbico, V TREH DELIH, za vsak dan podaljšanega bivanja en del, ki si ga v tem tednu oglejte oziroma prisluhnite. Prav tako se spomnite na ustvarjanje in na zimsko idilo sredi aprila.***

***Seveda pa nikakor ne pozabite na starše, bratce in sestrice, da se kdaj poigrajo z vami ali pa odidete skupaj na sprehod v naravo, gozd, kjer ni ljudi.***

***ZAPOMNI SI: SAMO Z DRUŽINO SE LAHKO GIBAŠ ZUNAJ IN UPOŠTEVAJ NAVODILA GLEDE DRUŽENJA!***

V tem tednu si oglejte oziroma poslušajte zgodbico MARTIN KRPAN V 3. DELIH, ki jo prebira Pavle Ravnohrib, v sodelovanju z Anton Podbevšek Teatrom:

* MARTIN KRPAN 1. DEL: <https://youtu.be/td8PdCxmiIc>,
* MARTIN KRPAN 2. DEL: <https://youtu.be/YVvhXI7KO6o>,
* MARTIN KRPAN 3. DEL: <https://youtu.be/TIB3NgB_WqM>.
* Nekaj družabnih iger za krajšanje prostega časa: ENKA, ČRNI PETER, UGIBANJE OSEB, ČLOVEK NE JEZI SE, MONOPOLI, ….
* Ko se vam zazdi, da bi brali, vzemite najljubšo knjigo in berite. Lahko pa si ogledate knjige kar na spletni strani šole. Dodajam povezavo do ene izmed knjig na spletne strani:

[**https://sl.wikisource.org/wiki/O\_zlatem\_klasu,\_zlatem\_grozdu\_in\_biseru**](https://sl.wikisource.org/wiki/O_zlatem_klasu,_zlatem_grozdu_in_biseru)**.**

* Ker pa vem, da radi ustvarjate, lahko narišete kaj na teme, ki so značilne za ta letni čas (ptice, rastline, narava, šport, …). Samo poglejte skozi okno ali pa opazujte na sprehodu ter narišite z različnimi tehnikami: barvice, flomastri, tempere, voščenke, vodene barvice, oglje,…. V tem tednu bo vreme zelo spremenljivo. Ustvarjajte.
* Seveda ne smete pozabiti na športne dejavnosti. Izbirate lahko med tremi video posnetki na naslednjih povezavah, ki so označeni spodaj (vsak dan ena povezava za vadbo).
* Pred izvajanjem nalog pa se je potrebno ogreti s tekom (lahko tudi na mestu) in narediti nekaj razteznih in krepilnih vaj: soročno kroženje z rokama naprej in nazaj, kroženje z boki, kroženje s koleni, predkloni naprej in nazaj, izpadni korak naprej in v stran, nekaj sklec, počepov ter sonožnih poskokov na mestu. Med samo vadbo ne pozabite na pijačo in ustrezno higieno!
* Povezave za vadbo:

TOREK: <https://www.youtube.com/watch?v=skSbg1IGup8>,

ČETRTEK: <https://www.youtube.com/watch?v=RCgtcEz6SGk>,

PETEK: <https://www.youtube.com/watch?v=hzo9me2fdzg>.

* Lahko pa nadaljujete z že utečenimi nalogami ali pa dodate še kakšno svojo nalogo, ki ste se je naučili v šoli ali pa sedaj doma:
* Sprehod v gozd ali v naravo.
* Kombinacija lahkotnega teka in sprehoda.
* Podajanje nogometne, košarkarske, odbojkarske ali rokometne žoge.
* Namizni tenis.
* Badminton.
* Po telefonu lahko tudi pokličete prijatelja ali sošolca. Povejta si, kako zanimivo preživljate čas, ko niste v šoli. Lahko pa tudi narišeš risbico in jo pošlješ sošolcu ali sošolki preko elektronske pošte ali preko drugih medijev, mogoče celo preko video povezave.

Lahko pa tudi poslušate glasbo ali zaplešete.

Obiščite spletno stran: <https://www.youtube.com/watch?v=VD6SCq-OlhI&list=PLHlfRquxPa2hw1C177ualroK9Tg-guqxA>.

Ostanite doma v krogu svoje družine in ostanite zdravi!

Učitelj Boštjan